section_heading: Povijest naselja
paragraph_text: Selo se prvi puta spominje 1335. kao katolička župa koja postoji do dolaska Osmanlija u selo 1536. Frkljevci su se u to vrijeme nalazili na obroncima Dilj gore, kao i utvrda čiji je gospodar bio Blaž Husar. Vlastelinstvo s utvrdom razoreno je 1471. zakonskom odredbom Matije Korvina jer je njen vlasnik počinio veleizdaju. 1545. selo je upisano u pleterničku nahiju, a seoski je knez bio Lacko. Također je zapisano da je tijekom osmanske okupacije Slavonije gospodar Frkljevaca bio Karafarović-aga iz Požege. Tijekom i nakon osmanske okupacije selo se postepeno seli u dolinu podno Dilj gore, gdje se i danas nalazi. Neobično ime sela najvjerojatnije potječe od imena Ferko (mađ. Franjo), a u najranijim zapisima naselje je zapisano kao Ferklewecz i Ferlyewcz.Buturac, Josip, Stanovništvo Požege i okolice: 1700-1950, Jastrebarsko: Naklada Slap, 2004. str. 129. ¸